Petković u repki: Nisam htio upasti ovako, žao mi je Pjace...

Bruno Petković dobio je prvi poziv u A reprezentaciju. Izbornik Dalić će ga imati na raspolaganju u kvalifikacijskim utakmicama s Azerbajdžanom i Mađarskom, a zauzet će mjesto ozlijeđenog Marka Pjace

<p><strong>Bruno Petković</strong> pozvan je u reprezentaciju!</p><p>Napadač Dinama je dobio poziv izbornika <strong>Zlatka Dalića </strong>za utakmice s Azerbajdžanom i Mađarskom u kvalifikacijama za Europsko prvenstvo, objavila je službena stranica Hrvatskog nogometnog saveza.</p><p>Petković je je bio među četvoricom igrača s pretpozivima, a nakon što je <strong>Marko Pjaca </strong>u petak teško ozlijedio na treningu Fiorentine, pozvan je da se priključi reprezentaciji. Pjaci su stradali križni ligamenti lijevog koljena i izvan terena će biti oko šest mjeseci.</p><p>- Iznimno sam sretan što sam dobio poziv izbornika Dalića. Oduvijek sam govorio kako mi je reprezentacija Hrvatske jedan od najvećih <strong>sportskih ciljeva </strong>u karijeri i da ću napraviti sve od sebe da jednoga dana dobijem priliku u tom društvu. Nadam se da ću ispuniti očekivanja izbornika, navijača ali i samog sebe. Veselim se okupljanju Vatrenih - rekao je Bruno.</p><p>Bruno Petković na sebe je skrenuo pažnju sjajnom igrom u <strong>Dinamu</strong>, a kvalitetu je potvrdio i u prošlotjednoj utakmici Europske lige u kojoj je zabio gol Benfici. Bruno ima jedan nastup za hrvatsku U-21 reprezentaciju iz 2013. kada je zaigrao u kvalifikacijskoj utakmici protiv Lihtenštajna. U istoj utakmici je zabio i svoj prvi gol u kockastom dresu.</p><p>- Iako sam se nadao pozivu, nisam htio da on stigne zbog ozljede <strong>Marka Pjace</strong> kojeg ovim putem puno pozdravljam s nadom da će se što prije oporaviti - kazao je Petković.</p>